เลือกเข้าร้านนี้เพราะเห็นว่าคนเยอะล้วนๆ

เต้าหู้ทรงเครื่อง หวานๆ เหมือนผัดซอสมะเขือเทศอ่อนๆ พอกินได้

กุ้งอบเกลือ แนะนำให้เลื่อนไปดูรูปที่ลงไว้ด้านล่าง รูปในเมนูกับที่ให้มาไม่เหมือนกันเลย ที่ได้มาเป็นกุ้งผัดมีน้ำเหนียวๆ ถามย้ำเขาแล้วว่าใช่กุ้งอบเกลือไหม เค้าบอกว่าใช่ เราก็เลย เอ่อ กินก็กิน พอกินก็เข้าใจแล้วว่าเราถึงได้มาเป็นกุ้งผัดๆ เพราะกุ้งไม่สด ย้ำกุ้งไม่สด ถ้ากินอบเกลือนี่ไม่รอดแน่

ไข่เจียว อมน้ำมันมาก กินไม่หมด

ส่วนเมนูอื่น จำไม่ได้แล้ว กินแบบขมขื่น ไม่มีความประทับใจ

ส่วนบริการ คนเยอะเราเข้าใจ อาหารช้า เราไม่ว่า แต่ขอน้ำจิ้มซีฟู๊ด5รอบแล้วไม่ได้นี่เสียความรู้สึกเบาๆ เลยไม่เอาก็ได้